Barak Obama: Në se nuk veprojmë menjëherë dhe me guxim, situata e rëndë ekonomike mund të përkeqësohet
Presidenti i ri i siguroi amerikanët se plani i administratës së tij për stimulimin e ekonomisë së vendit në krizë, do të zbatohet me p
Gjatë fjalimit të tij të parë të përjavshëm në radio si president, zoti Obama thotë se e kupton përse disa njerëz nuk kanë shumë besim mbi masën dhe shkallën e paketës 825 milardë dollarëshe. Ai e siguroi publikun amerikan se plani i stimujve masivë nuk do t’i zgjidhë problemet ekonomike vetëm duke hedhur para në erë, por edhe duke investuar në programe të efektshme për ringjalljen ekonomike të vendit. - tha Presidenti. Zoti Obama u takua dje me këshilltarët e tij ekonomikë, për të diskutuar mbi buxhetin federal. Në fjalimin e tij të përjavshëm në radio, ai paralajmëroi se nëse nuk veprohet menjëherë, papunësia mund të arrijë përqindje të lartë, me dy shifra, dhe eknomia mund të shënojë rënie të mëtejshme, me vlerën e një trilionë dollarëve. Presidenti u takua të premten me ligjvënës të lartë demokratë dhe republikanë, për të diskutuar mbi përpjekjet e nevojshme për miratimin e planit të tij ekonomik. Udhëheqësit e të dyja partive lanë të kuptohet se besojnë që propozimi do të miratohet nga Kongresi deri në afatin e caktuar nga Presidenti, mesi i shkurtit. Njëri prej udhëheqësve të Kongresit, përfaqësuesi i pakicës republikane Xhon Bohner, dje dha fjalimin e përjavshëm të partisë së tij në radio. Zoti Bohner dhe grupi i ligjvënësve republikanë po propozojnë shkurtime të reja taksash dhe më pak shpenzime qeveritare se sa ofron plani i Presidentit. tha zoti Bohner. Zoti Bohner tha se republikanët synojnë t’i paksojnë taksat për të gjithë. Ai tha se amerikanët “nuk mundet që në njërën anë të marrin hua dhe të paguajnë më tepër taksa dhe në anën tjetër të arrijnë përsëri mirëqenien e mëparshme.” Plani i zotit Obama synon krijimin e të paktën 3 milionë vendeve të reja të punës dhe reformimin e sistemeve të arsimit, shëndetësisë, të ernergjisë dhe të transporteve.//lk